Congosto d'as Cambras - Biquipedia, a enziclopedia libre

# Congosto d'as Cambras

### De Biquipedia

O Congosto d'as Cambras en a suya parti més estreita, d'entre As leras trallatas y o laballo dito Copiello.

O Congosto d'as Cambras ó Forato d'as Cambras (Desfiladero del Vellos en castellán) ye un congosto natural esgarrapato en a roca calsinosa per o río Bellós d'entre ro molín d'Aso (encara aintre d'o Parque Nazional d'Ordesa y d'as Tres Serols) enta ra Fuen d'os Baños, 9km auguasbal, amant de Puiarruego.

O reliebe aintre d'o cañón bi ha estato sozmeso á erosión durantes milenios e per ixo güei se-bi troban formas carauteristicas en tot o suyo recorrito. As Cambras que li-ne dan o nombre no son si que concabidaz carauteristicas d'a peña que en alcurzar-se-be ro río durante á sabels periodes antigos estioren esgarrapadas d'as parez d'o cañón, quedando extraplomadas as leneras ent'a posteridat.

Es remolins d'o Bellós aintre d'o forato, con as formazions erosibas que bi han deixatas.

Á bels d'es suyos pasos, o congosto plega á tener nomás uns 10 u 15m d'amplaria per més de 40 d'altaria cuasi bertical, fendo-be güembrosos es suyos recolons. A bexetazión ye asinas muto bariada, con uan destacable poblazión de taixos que con as riels suyas aferradas ent'a piedra preban d'encalzar a luz. Altras espezies como faus, caxigos, castañeros y semilars también bi son abundanz.

Retrieved from "http://an.wikipedia.org../../../c/o/n/Congosto_d%27as_Cambras_acf7.html"

Categoría: Perinés

##### Views

- Articlo
- Descusión
- Current revision

##### Rechirar

##### Atras luengas

- Español